27/04/2016 | Administración LocalMunicipal
Pontedeume
Aprobación definitiva da imposición da taxa e aprobación da Ordenanza fiscal nº 33 reguladora da taxa pola prestación de servizos relativos á posesión de animais de compañía e potencialmente perigosos do Concello de Pontedeume

Na sesión ordinaria do Pleno do Concello de Pontedeume celebrada o 25 de febreiro de 2016 adoptouse o acordo relativo á aprobación inicial da “Imposición da Taxa e Aprobación da fiscal nº33 Reguladora da Taxa pola Prestación de Servizos relativos á posesión de animais de compañia e potencialmente perigosos” do Concello de Pontedeume. Someteuse o expediente a información pública por un prazo de trinta días, en cumprimento do disposto no artigo 17.2 do Texto Refundido da Lei Reguladora de Facendas Locais aprobado por Real Decreto Lexislativo 2/2004 (TRLRFL), de 5 de marzo, mediante a publicación do anuncio no Boletín Oficial da Provincia nº 44 de 7 de marzo de 2016. Unha vez transcorrido o dito periodo sen que se tivera presentado alegación algunha, segundo queda debidamente acreditado no expediente, publícase íntegramente o texto da disposición regulamentaria, segundo o establecido no artigo 17.4 do TRLRFL, entendéndose adoptado definitivamente o acordo Plenario, e en consecuencia faise pública a súa aprobación definitiva insertándose a continuación o texto íntegro: De conformidade co previsto na Lei reguladora das facendas locais, establécese a taxa por prestación de servizos especiais de expedición de licenza, as súas renovacións, inscricións rexistrais, as súas modificacións e cancelacións e prestación de servizos de rescate de animais. O feito impoñible da taxa e a actividade municipal conducen á verificación do cumprimento das condicións reguladas nesta ordenanza para a concesión da licenza indicada, a actividade de control que se efectuará nas renovacións que dela deban verificarse, a tramitación, control e custodia que dela se establece e aqueles outros servizos que se recollen nas tarifas desta ordenanza: así como a prestación do servizo de recollida e eutanásia de animais abandonados.1. Son suxeitos pasivos da taxa os propietarios de animais que soliciten a inscrición no Rexistro municipal e que están obrigados á súa renovación, así como os propietarios ou responsables dos animais que requiran os servizos de recollida e/ou eutanásia.2. En particular serán suxeitos pasivos os titulares dos establecementos ou asociacións que alberguen animais potencialmente perigosos e se dediquen á súa explotación, cría, comercialización ou adestramento, incluídos os centros de adestramento, criadeiros, centro de recollidas, residencias, centros recreativos e establecementos de venda.1. O devengo da taxa producirase no momento da solicitude da prestación do servizo ou pola propia prestaicón dos ervizo os animais no caso de servizos descritos na tarifa primeira.2. A non concesión de licenza, cando non sexa por incumprimentos formais do suxeito pasivo, dará lugar á devolución das cantidades cobradas 1. A prestación dos servizos deberase axustar ao determinado na Lei 1/1993 do Parlamento de Galicia, e normativa de desenvolvemento.2. Establécese ao réxime de autoliquidación da taxa, e con ingreso previo á prestación do servizo 3. No suposto de que o servizo se prestase en réxime de concesión ou contrato por prestación de servizos por entidade distinta do Concello, a recadación da taxa, realizarase polo propio concesionario.4. O concesionario virá obrigado a notificar a relación de servizos prestados a requirimento do Concello. O ingreso da taxa efectuarase en réxime da autoliquidación e con carácter previo ao acto que o motiva. En todo o relativo á cualificación de infraccións tributarias, así como das sancións que a estas corresponden en cada caso. Estarase ao disposto na Lei xeral tributaria. Quedan excluídos da obriga de obtención da licenza municipal, aqueles exemplares caninos que foran obxecto de adestramento baixo a supervisión directa da ONCE e sexan destinados á guía de persoas invidentes. A presente ordenanza entrará en vigor coa súa publicación integra no Boletín Oficial da Provincia e comezará a aplicarse a partires dese momento, permanecendo en vigor ata a súa modificación ou derrogación expresa polo Concello.>> Contra o presente Acordo, conforme ao artigo 19 do TRLRFL, poderase interpoñer recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia con sede en A Coruña, no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Todo iso sen prexuízo de que poida exercitar calquera outro recurso que estime pertinente. Pontedeume, 14 de abril de 2016 O ALCALDE D. Bernardo Fernández Piñeiro